Lingua neerlandesa

O **neerlandés** é unha lingua de orixe xermánica. Forma parte do grupo xermánico occidental, e está próxima ao baixo alemán e un pouco máis afastado do frisón. Fálano aproximadamente uns 30 millóns de persoas no mundo, fundamentalmente nos Países Baixos e en Bélxica.

O neerlandés é idioma oficial nos Países Baixos, así como en Bélxica, nas dependencias neerlandesas do alenmar (Antillas Neerlandesas e Aruba), e na antiga colonia neerlandesa de Suriname.

Ademais, unhas 60.000 persoas fálano no noroeste de Francia, na zona fronteiriza con Bélxica. Tamén se fala reducidamente nalgunhas partes de Indonesia, onde fora a lingua da administración pública colonial neerlandesa.

## Estandarización 
A norma culta denomínase AN (Algemeen Nederlands ou "neerlandés xeral"), termo considerado menos elitista ca ABN (Algemeen Beschaafd Nederlands ou "neerlandés xeral culto"), utilizado antigamente. A Unión da Lingua Neerlandesa (*Nederlandse Taalunie*) encárgase de fixar a norma.

## Dialectoloxía 
Os grupos dialectais principais do neerlandés son cinco: o flamengo, o holandés, o baixo saxón, o brabantés e o limburgués. Os falares flamengos son os propios da parte suroccidental dos Países Baixos e do oeste de Bélxica, así como da zona neerlandófona de Francia. Ás veces, dende unha perspectiva histórica, denomínase *flamengo* o neerlandés de Bélxica, independentemente de que este sexa lingüisticamente flamengo, brabantés ou limburgués.

Véxase o mapa da situación dos dialectos e as linguas rexionais. Trátase dunha clasificación ampla, coa maioría dos dialectos de transición non están incluídos. Polo tanto, está destinada soamente a crear unha imaxe global da propagación dos dialectos do neerlandés. A fronteira entre *dialecto* e *lingua* é moi problemática na zona lingüística xermano-occidental, sobre todo nos Países Baixos e Flandres. Hai que ter precaución ao uso deste mapa, xa que non se indica onde se fala a lingua con fluidez, e pode non ser respaldado por tódolos expertos (sobre todo os límites do limburgués e o baixosaxón). 
300px|miniatura|dereita|Dialectos neerlandeses.

250px|miniatura|Suriname.

250px|miniatura|Antillas Neerlandesas.

A. **Grupo dialectal occidental meridional (Zelandés/Flamengo occidental)**

:1.&nbsp;Flamengo occidental, inclúe o Flamengo francés e o Flamengo Zelandés
:2.&nbsp;Zelandés

B. **Grupo dialectal occidental setentrional (Holandés)**

:3.&nbsp;Holandés meridional
:4.&nbsp;Westhoeks
:5.&nbsp;Waterlandés* e Volendamés*
:6.&nbsp;Zanés*
:7.&nbsp;Kennemerlandés
:8.&nbsp;Friso-holandésl*
:9.&nbsp;Biltés chamado *Biltsk* polos nativos, Midislandés, Frisón urbano e Amelandés*

C. **Grupo dialectal oriental setentrional (Baixosaxón)**

:10.&nbsp;Kollumerlandés
:11.&nbsp;Groninxio e Noordenvelds
:12.&nbsp;Stellingwerfs
:13.&nbsp;Drentés central
:14.&nbsp;Drentés meridional
:15.&nbsp;Tuentés
:16.&nbsp;Twents-Graafschaps
:17.&nbsp;Gelders-Overijssels (Achterhoeks) e Urks
:18.&nbsp;Veluws

D. **Grupo dialectal central setentrional**

:19.&nbsp;Utrechts-Alblasserwaards

E. **Grupo dialectal central meridional**
:20.&nbsp;Gelderés meridional
:21.&nbsp;Brabantés setentrional e Limburgués setentrional
:22.&nbsp;Brabantés
:23.&nbsp;Flamengo oriental

F. **Grupo dialectal oriental meridional**

:24.&nbsp;Limburgués

G. **Surinamés**

:25.&nbsp;neerlandés surinamés

H. **Neerlandés das Antillas e Aruba**

:26.&nbsp;o neerlandés antillano

**Outros**

FL.&nbsp;**Provincia de Flevolanda**. Aquí non se formou ningún dialecto. Máis ben o que hai é unha mestura de varios falares, sobre todo do sur, de Ámsterdam (en Lelystad e Almere). Véxase tamén o neerlandés dos IJsselmeerpolders. O norte e en particular en Urk e arredores foi tradicionalmente unha zona dos dialectos falados do baixosaxón.

 Os dialectos marcados cun asterísco, aínda que incluído baixo o holandés, pero ten tradicionalmente un moi forte substrato do frisón. Porén, as investigacións do dialectólogo Harrie Scholtmeijer do Instituto Meertens de Dronten amosan que os mozos falan holandés sen acento.

A maioría dos dialectos aproxímanse cada vez máis ao neerlandés estándar, xa que este é o que se utiliza nos medios de comunicación, tanto en Bélxica como nos Países Baixos. Estes dialectos están a perder as súas características, as palabras de seu, e ás veces incluso a pronunciación. Os dialectos que están máis afastados do estándar son o limburgués e o groninxio. No mapa pódese ver que incluso o afrikaans está máis cerca da norma que estes dialectos.

## Linguas relacionadas 
O **afrikaans** é unha das linguas oficiais na República de Suráfrica, e en Namibia, en orixe era unha variedade local do neerlandés.

## Notas 
## Véxase tamén 
### Outros artigos 
* Wikipedia en neerlandés
### Ligazóns externas 
* Como aprender neerlandés . Inclúe información sobre as universidades da Península Ibérica que ofertan neerlandés
* A Unión da Lingua Neerlandesa.